
A realisztikus tájfestészet mai lehetőségei. Ipari táj

Munkáimban az ipari táj ábrázolásának mai lehetőségeit vizsgáltam. Felfogásmódomban csatlakozni kívánok a kortárs hazai festészet fotorealisztikus ágához, szemléletembe sikeresen beépítettem a számomra fontosabb alkotók, csoportosulások szakmai, előadásbeli tanulságait. A téma és egyben a terepválasztás személyes indíttatású, az előzetesen elkészített, saját fotók hosszas elemzéséből született meg a két nagyméretű (100 x 150 cm) kép ötlete.
A két festmény jól visszaadja a kiválasztott gyártelep erodáló, egyszerre művinek és természetesnek, természetinek ható világát. Festői eszközeimben kerülöm a fölösleges részletezést, nagyívű és egységes formaadás, levegős és puha térfestés jellemzi műveimet, melyek együttesen a téma bensővé tett, kissé nosztalgikus már-már romantikus átlényegítéséről tesznek tanúbizonyságot.



